Hyperoche

Hyperoche er en slekt av plankton i familien Hyperiidae, arter av frittsvømmende amfipoder. De ser ut som små gjennomsiktige reker, og har relativt store øyne. De lever utelukkende i saltvann og de fleste artene i Sørishavet rundt Antarktis, hvor flere ble oppdaget under større vitenskapelige ekspedisjoner. Disse artene har blant annet blitt funnet i Rosshavet og McMurdo-sundet. Man antar at Hyperoche luetkenides i Sørishavet er nesten biologisk identisk med  Hyperoche medusarum (Kröyer, 1838) i Nordishavet. Tre arter lever i tempererte eller subtropiske strøk.

Taksonomi 
Taksonomien er komplisert og har vært under regelmessig revisjon, blant annet ved at en art fra slekten Hyperia i nyere tid er blitt overført hit. Wolfgang Zeidler peker i 2015 på at slekten trenger revisjon m.h.t. taksonomien.
Gruppen ble beskrevet av svensken Carl Bovallius i 1887
 og formelt systematisert siste gang i 2003. Systematikken nedenfor følger den nyeste taksonomien som angitt i WoRMS-databasen.

 Rekke: krepsdyr (Crustacea) - 67.000 arter
 KLASSE storkreps (Malacostraca) - +25.000 arter Latreille, 1802
 Underklasse Eumalacostraca Grobben, 1892
 Overorden posereker (Peracarida) Calman, 1904
 Orden amfipoder (Amphipoda) - minst 9.725 arter, 1.900 i ferskvann Latreille, 1816
 Underorden Hyperiidea - 20 / 23 familier, 233 arter H. Milne-Edwards, 1830
 Infraorden Physocephalata
 Overfamilie Phronimoidea  Bowman & Gruner, 1975
 Familie Hyperiidae  Dana, 1852
 Slekt Hyperoche Bovallius, 1887
 Hyperoche capucinus  Barnard, 1930 - Sørishavet
 Hyperoche luetkenides  Walker, 1906 = Hyperoche cryptodactylus Stebbing, 1888 - Sørishavet
 Hyperoche macrocephalus Zeidler, 2015 - tropisk østlige Indiske hav
 Hyperoche martinezii  Müller, 1864 - sub-tropisk Atlanterhavet
 Hyperoche mediterranea  Senna, 1908 - sub-tropisk Atlanterhavet, Middelhavet
 Hyperoche medusarum  Kröyer, 1838 = Hyperoche kroyeri - Nordishavet
 Hyperoche picta  Bovallius, 1889 = Hyperia macronyx Walker, 1906 - Stillehavet

Arten Hyperoche shihi (Rebeca Gasca, 2005) har på grunn av avvikende morfologi blitt overført til den nyopprettede slekten Prohyperia som inntil videre inneholder Prohyperia shihi (Gasca, 2005).

Referanser

Eksterne lenker 
 

Amfipoder
Dyr formelt beskrevet i 1887